laion/Wikipedia-Exotic huggingface dataset:
বদলগাছী ইউনিয়ন

বদলগাছী ইউনিয়ন হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার একটি ঐতিহ্যবাহী অঞ্চল হল বদলগাছী ইউনিয়ন। নওগাঁ শহর থেকে ১৮কিঃমিঃ দূরত্বে এই ইউনিয়ন অবস্থিত। নওগাঁ শহর থেকে বাস/সিএনজি/অটোরিক্সা দিয়ে যাতায়াত করা হয়। বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী,বদলগাছী ইউনিয়ন মোট জনসংখ্যা ৩৫,৩৫৯ জন । বদলগাছী ইউনিয়নের গড় সাক্ষরতার হার শতকরা ৪৮.৬৪ ভাগ (পুরুষ ৫৩.০১% মহিলা ৪৩.৯৭%)। এই ইউনিয়ন পরিষদে ২৩টি সরকারী প্রাথমিক বিদ্যালয়,০৮টি বে-সরকারী রেজিঃ প্রাঃ বিদ্যালয়,০৬টি উচ্চ বিদ্যালয়,৩টি কলেজ এবং ১০টি মাদ্রাসা রয়েছে। এখানে মোট ৩৬টি গ্রাম আছে। এগুলো হলোঃ ১) চাকরাইল ২) গোল্লা ৩) ভাতশাইল ৪) আবাদপুর ৫) সাতগাছী ৬) মাধব পাড়া ৭) পয়নারী ৮) দাউদপুর ৯) চমচমপুর ১০) রাজপুর ১১) কামারবাড়ী ১২) পারসিন্দুরপুর ১৩) জিধিরপুর ১৪) কাদিবাড়ী ১৫) তেজাপাড়া ১৬) চাংলা ১৭) বদলগাছী ১৮) জিয়ল ১৯) ডাংগীসারা ২০) হাপানিয়া ২১)সোহাসা ২২) জিলাহার ২৩) পিন্ডিরা ২৪) শেরপুর ২৫) সাদলা ২৬) ভূবন ২৭) ধলাহার ২৮) গাবনা ২৯) বড়কাবলা ৩০) ছোট কাবলা ৩১) পূর্ব খাপর ৩২) গোরশাহী ৩৩) জাইজাতা ৩৪) আইনারা ৩৫) আঁখিট্টি ৩৬)গুনাগাড়ী নীলা দিঘী বদলগাছী উপজেলার বদলগাছী ইউনিয়নের একটি গুরুত্বপূর্ণ দর্শনীয় স্থান। বদলগাছী উপজেলা থেকে ভ্যান,রিক্সা, ভুটভুটি ও সিএনজি যোগে যাতায়াত করা যায়। নীলা দিঘী আয়তনে অনেক বড় এবং দিঘীর চারপাশে প্রাকৃতিক সৌন্দর্য়ে ভরা। "বদলগাছী ইউনিয়নের শিক্ষার হার"। বাংলাপিডিয়া। সংগ্রহের তারিখ ১৬ মে ২০১৬।  সরকারি তথ্য বাতায়ন। ওয়েব্যাক মেশিনে আর্কাইভকৃত ২৩ অক্টোবর ২০১৫ তারিখে বাংলাপিডিয়াতে বদলগাছী_উপজেলা।
ক্লারা ক্যাম্পোয়ামর

ক্লারা ক্যাম্পোয়ামর (জন্ম: ১২ ফেব্রুয়ারি, ১৮৮৮ - মৃত্যু: ৩০ এপ্রিল, ১৯৭২) মাদ্রিদে জন্মগ্রহণকারী বিশিষ্ট স্পেনীয় প্রমিলা রাজনীতিবিদ ও নারীবাদী ছিলেন। মহিলাদের অধিকার সংরক্ষণে সহায়তাকল্পে ১৯৩১ সালে লিখিত সংবিধানে তিনি তার অসামান্য অবদানের জন্য স্মরণীয় হয়ে আছেন। কর্মজীবী পরিবারের সন্তান তিনি। ১৩ বছর বয়সে ক্যাম্পোয়ামর সীমস্ট্রেস হিসেবে কাজ করেন। মাদ্রিদ বিশ্ববিদ্যালয়ের অধীনে আইন বিদ্যালয়ে অধ্যয়ন করেন। এরপর বিভিন্ন সময়ে সরকারের বিভিন্ন পদে কাজ করেন তিনি। মহিলাদের বিভিন্ন সংগঠনের সাথেও সক্রিয় ছিলেন তিনি। খণ্ডকালীন কাজ করে পড়াশোনার খরচ চালিয়ে যান। পরীক্ষায় অংশ নিয়ে আইন বিদ্যালয়ে ভর্তি হবার নিশ্চয়তা লাভে সক্ষমতা দেখান। ১৯০৯ সালে স্যান সেবাস্তিয়ানের ডাকঘরে প্রথম সরকারী চাকরি লাভ করেন। এরপর ১৯১৪ সালে টাইপিং শিক্ষক হিসেবে মাদ্রিদে চলে যান। এ সময়েই রাজনৈতিক কর্মকাণ্ডের সাথে নিজেকে সম্পৃক্ত করেন ও স্বাধীন সংবাদপত্রে যোগ দেন তিনি। ডিগ্রী লাভের পাশাপাশি ক্যাম্পোয়ামর শিক্ষকতা, সংবাদপত্রের সচিব ও সরকারের টাইপিস্ট ইত্যাদি বহু কাজের সাথে জড়িয়ে পড়েন। এছাড়াও তিনি রাজনৈতিক ধারাভাষ্য লিখতে শুরু করেন ও মহিলাদের সংগঠনগুলোয় যোগ দেন। ১৯২৪ সালে ৩৬ বছর বয়সে ডিগ্রী লাভ করে আইন পেশায় যোগ দেন তিনি। মাদ্রিদের বিতর্ক সভা ও বুদ্ধিজীবী সমাজেও নিজেকে তুলে ধরেন ক্যাম্পোয়ামর। আইন পেশায় মূলতঃ তিনি বৈষম্যের শিকার মহিলা, পিতৃত্বজনিত সমস্যাসহ বৈবাহিক সম্পর্কযুক্ত বিষয়গুলোতে অংশ নিতেন। ঐসকল বিষয়ে তিনি অপ্রতিদ্বন্দ্বী ছিলেন। এরফলে বিভিন্ন পেশাদারী সংগঠন তার দিকে ঝুঁকে পড়ে। ১৯২৮ সালে আন্তর্জাতিক মহিলা আইনজীবী সংগঠন প্রতিষ্ঠায় গুরুত্বপূর্ণ ভূমিকা পালন করেছিলেন তিনি। ১৯৩১ সালে কনস্টিটিউয়েন্ট আইনসভায় সদস্য হবার জন্যে নির্বাচনে প্রতিদ্বন্দ্বিতা করেন। ঐ সময়ে স্পেনীয় মহিলাদের ভোটাধিকারের অধিকার না থাকা স্বত্ত্বেও তিনিসহ আরও দুইজন মহিলা নির্বাচিত হয়েছিলেন। তার প্রচেষ্টার ফলেই ১৯৩১ সালের সংবিধানে পরিবর্তন আনা হয় ও নারী এবং পুরুষের মধ্যে সমতা বিধান নিশ্চিত করা হয়। পরবর্তীকালে অবশ্য তিনি তার সংসদীয় আসনে পরাজিত হয়েছিলেন। এরপর সংক্ষিপ্তকালের জন্যে সরকারের মন্ত্রীপরিষদে ঠাঁই পেয়েছিলেন। স্পেনীয় গৃহযুদ্ধ চলাকালীন দেশের বাইরে অবস্থান করতে বাধ্য হন। নির্বাসনে থাকাকালে নারীবাদ ও রাজনৈতিক অভিজ্ঞতালব্ধ জ্ঞান লিখতে থাকেন। নির্বাসিত থাকাকালীন সুইজারল্যান্ডের লোজান এলাকায় তার দেহাবসান ঘটে। পরবর্তীতে তার দেহাবশেষ স্যান সেবাস্তিয়ানে সমাহিত করা হয়েছিল। Rappaport, Helen (২০০১)। Encyclopedia of Women Social Reformers। ABC-CLIO। পৃষ্ঠা 129–130। আইএসবিএন 1-57607-101-4।  Perez, Janet and Ihrie, Marie (২০০২)। The Feminist Encyclopedia of Spanish Literature। Greenwood Publishing Group। পৃষ্ঠা 94–98। আইএসবিএন 0-313-32444-1। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
চার্চগেট

চার্চগেট হচ্ছে মহারাষ্ট্রের রাজধানী মুম্বাইয়ের দক্ষিণাংশে অবস্থিত একটি উপনগর এলাকা। আঠারো শতক থেকে উনিশ শতকে মাঝ পর্যন্ত মুম্বাই প্রাচীরে ঘেরা শহর ছিল। তখন মুম্বাইতে তিনটি ফটক ছিল চার্চগেট তারই একটি, যেটি সেন্ট টমাস ক্যাথিড্রালের নামানুসারে নামাঙ্কিত করা হহয়। ফটকটি বর্তমান শহরের ফ্লোরা ফাউন্টেনের কাছে অবস্থিত ছিল। চার্চগেট উপনগর এলাকায় মুম্বাই উপনগরীয় রেলের অন্তিম স্টেশন চার্চগেট স্টেশন অবস্থিত, যেটি মুম্বাই উপনগরীয় রেলের স্টেশনগুলির প্রধানতম স্টেশন। পশ্চিম রেলের সদরদপ্তরও এই এলাকাতেই, চার্চগেট স্টেশনের পার্শে অবস্থিত। ওয়াংখেড়ে স্টেডিয়াম বিশ্ববিখ্যাত ক্রিকেট মাঠ ব্রেবর্ন স্টেডিয়াম মাহিন্দ্রা স্টেডিয়াম হকি খেলার ময়দান। এইচ.আর. কলেজ অব কমার্স অ্যান্ড ইকোনমিকস জমনলাল বাজাজ পরিচালন শিক্ষা প্রতিষ্ঠান (JBIMS) Government Law College, Mumbai K.C College জয় হিন্দ মহাবিদ্যালয় Siddharth College Sydenham College "ডাক কোড : চার্চগেট, মুম্বাই"। pincode.org.in। সংগ্রহের তারিখ ১৬ মে ২০১৬।  http://www.mumbaionline.in/city-guide/churchgate-mumbai
শিবসেনা (দ্ব্যর্থতা নিরসন)

শিবসেনা (অন্য বানানে শিব সেনা) দ্বারা যেসকল রাজনৈতিক দলকে উল্লেখ করতে পারে: বালাসাহেবাঞ্চী শিবসেনা, একটি হিন্দু জাতীয়তাবাদী রাজনৈতিক দল ২০২২ সালে গঠিত হয় শিবসেনা, একটি মারাঠি আঞ্চলিক রাজনৈতিক দল শিবসেনা (উদ্ধব বালাসাহেব ঠাকরে), ২০২২ সালে প্রতিষ্ঠিত একটি ধর্মনিরপেক্ষ হিন্দুত্ববাদী রাজনৈতিক দল নেপাল শিবসেনা, ১৯৯৯ সালে প্রতিষ্ঠিত একটি হিন্দুত্ববাদী রাজনৈতিক দল শিবসেনা নেপাল, ১৯৯০ সালে প্রতিষ্ঠিত একটি হিন্দু রাজনৈতিক দল এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চার্চগেট স্টেশন

চার্চগেট মুম্বাই উপনগরীয় রেলের সর্বদক্ষিণ থেকে প্রথম ও উত্তর থেকে অন্তিম স্টেশন। এই স্টেশনটি মুম্বাইয়ের উপনগর এলাকা চার্চগেটে অবস্থিত। চার্চগেট নামটি স্টেশনের ঠিক পর্শের রোড চার্চ গেট স্ট্রিটের নামানুসারে রখা হয়েছে। এই স্টেশনটি পশ্চিম রেল তথা মুম্বাই উপনগরীয় রেলের প্রথম স্টেশন। ভারতে প্রথম রেল ১৮৫৩ সালে চালু হয় এবং তার দুইবছর পরে ১৮৫৫ সালে বোম্বাই বড়োদা রেল চালু করা হয়। প্রথমত চার্চগেট থেকে অঙ্কলেশ্বর ও উত্তরণ পর্যন্ত ২৯ মাইল রেলপথ শুরু করা হয়। বর্তমানে এটি মুম্বাইয়ের ব্যস্ততম স্টেশনগুলির একটি যেখানে প্রতি মিনিটে ট্রেন আসাযাওয়া করে। পশ্চিম রেলের সদরদপ্তর এখানেই অবস্থিত। মুম্বাইতে স্থানীয় ট্রেনের বগি সংখ্যা ১২ থেকে বাড়িয়ে ১৫ করার জন্য স্টেশনের প্লাটফর্মগুলির দৈর্ঘ্য বৃদ্ধি করা হয়েছে ২০১০ সালে। ২৮ জুন ২০১৫ সালে চয়র্চগেট স্টেশনে একটি ট্রেন প্লাটফর্মের শেষে এসে ধাক্কা দেই; এই দুর্ঘটনায় ৫ জন যাত্রি জখম হন। Railway gazette international, Volume 101। Reed Business Pub.। ১৯৫৪। Page 12 John Murray (Firm) (১৯৬৫)। A handbook for travellers in India, Pakistan, Burma and Ceylon। John Murray। পৃষ্ঠা 632। Page 6 "Churchgate platform extension"। DNA। ১৩ ডিসেম্বর ২০১০। সংগ্রহের তারিখ ১৬ মে ২০১৬।  http://indianexpress.com/article/cities/mumbai/mumbai-local-train-crashes-into-platform-at-churchgate-five-injured/[স্থায়ীভাবে অকার্যকর সংযোগ]
সাগর দিঘী

সাগর দিঘী বিরামপুর উপজেলার একটি অতি প্রাচীন দিঘী হিসেবে পরিচিত। এটি বিরামপুর উপজেলার অন্যতম একটি দর্শনীয় স্থান। বিরামপুর উপজেলা সদর হতে ১২.০০ কি.মি. দূরে জোতবানী ইউ,পি অফিস হতে ৬ কিলোমিটার দক্ষিণে পাটনচড়া বাজার সংলগ্ন কসবা সাগরপুর গ্রামে এই দিঘীটি অবস্থিত। বড় ও স্বচ্ছ পানির দিঘী হওয়ার কারণেই সাগর দিঘী নামকরণ করা হয়েছিল। কথিত আছে- ১৫০০ শতাব্দীর প্রথমাংশে তৎকালীন জমিদারগণ এই সাগর দিঘীতে গোসল করতো সম্ববত সেই সকল জমিদার কর্তৃকই খনন কৃত অপার সৌন্দর্যে ভরপুর এই দিঘী। সে সময়কার হিন্দু সম্প্রদায়ের অধিকাংশ লোক সাগর দিঘীতে তাদের বিভিন্ন পূজা দিয়ে থাকতো। দিঘী সংলগ্ন দক্ষিণে একটি ব্লুইচগেট, আমরুর বিলসহ আরও একটি ঐতিহ্যবাহী দিঘী রয়েছে যা ভাঙ্গা দিঘী নামে পরিচিত। দিনাজপুর রাজবাড়ি কান্তজির মন্দির সীতাকোট বিহার নয়াবাদ মসজিদ রামসাগর স্বপ্নপুরী "ঐতিহাসিক সাগর দিঘী"। মন্ত্রিপরিষদ বিভাগ, এটুআই, বিসিসি ও বেসিস। ২০১৬-০৪-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৫-১৬।  "জোতমাধব চানপকরা ঐতিবাহী বিল ও কসবাসাগরপুর ভাংগা দিঘী"। জোতবানী ইউনিয়ন। সংগ্রহের তারিখ ২০১৬-০৫-১৬। [স্থায়ীভাবে অকার্যকর সংযোগ]
হাইমে গারসোন

হাইমে এর্নান্দো গারসোন ফোরেরো (স্পেনীয়: Jaime Garzón; জন্ম: ২৪ অক্টোবর ১৯৬০ - মৃত্যু: ১৩ আগস্ট ১৯৯৯) বোগোতায় জন্মগ্রহণকারী বিশিষ্ট কলম্বীয় সাংবাদিক, কমেডিয়ান, আইনজীবী, শান্তিবাদী ও রাজনৈতিক বিদ্রুপাত্মক ছিলেন। ১৯৯০-এর দশকে রাজনৈতিক বিদ্রুপাত্মকধর্মী অনুষ্ঠান কলম্বীয় টেলিভিশনে প্রচার করে অত্যন্ত জনপ্রিয়তা পেয়েছিলেন। হাইমে গারসোন ইউনিভারসিডাড ন্যাশিওন্যাল দ্য কলম্বিয়ায় আইন ও রাষ্ট্রবিজ্ঞান বিষয়ে অধ্যয়ন করেন। কিন্তু রাজনৈতিক আন্দোলন ও টেলিভিশনের কর্মকাণ্ডে সক্রিয় থাকায় তার পড়াশোনা শেষ হয়নি। বোগোতার মেয়র প্রার্থী আন্দ্রেজ পাস্তরানা আরাঞ্জো'র রাজনৈতিক প্রচারণায় গারসোন যোগদান করেন। নির্বাচনে জয়ী হবার পর ১৯৮৮ সালে পাস্তরানা তাকে অনুন্নত গ্রাম্য এলাকা হিসেবে পরিচিত সুমাপাজের মেয়র হিসেবে মনোনয়ন দেন। গারসোন সুমাপাজের জীবনযাত্রার মান উন্নয়নের লক্ষ্যে কাজ করেন। এক বছরের মধ্যেই স্বাস্থ্যকেন্দ্র নির্মাণ করেন ও বিদ্যালয়ের অবকাঠামোগত উন্নয়নে সচেষ্ট হন। ১৯৮৭ সালে নোটিসাইরো দ্য লাস সেভেনের পরিচালক অ্যান্টোনিও মোরালেস রিভেইরা সুমাপাজের মেয়রের খ্যাতি সম্পর্কে জানতেন। তিনি সংবাদপাঠক হিসেবে দায়িত্ব নেয়ার জন্য গারসোনকে নিয়ে আসেন। এটি তার টেলিভিশনে প্রথমবারের মতো অংশগ্রহণ। টেলিভিশনের কাজের পাশাপাশি শান্তি আলোচক হিসেবে ফার্ক গেরিলাদের হাতে বন্দীদের মুক্তির বিষয়েও কাজ করেছেন। ২৩ মার্চ, ১৯৯৮ তারিখে ২০০ ফার্ক গেরিলা ভিলাভাইসেন্সিও বোগোতা রোড থেকে ৩২জনকে অপহরণ করে। তন্মধ্যে, চারজন মার্কিন ও ইতালীয় নাগরিক ছিলেন। ২৭ মার্চ হোস আলফ্রেদো এস্কোবারের নিয়ন্ত্রণাধীন অপরাধ বিরোধী অভিযানে গারসোনকে প্রধান করে একটি কমিশন গঠন করা হয়। নয়জন বন্দীকে তারা মুক্ত করতে সক্ষম হন। ১৯৯৯ সালে ডানপন্থী উগ্রবাদী সংগঠনের হাতে তিনি নিহত হয়েছেন বলে ধারণা করা হয়। তার মৃত্যুর ১৬ বছর পর সাবেক উগ্রবাদীদের একজন আদালতে বলেছেন যে, সাবেক পুলিশ মেয়ার মুরিসিও সান্তোয়ো, ন্যাশনাল আর্মি জেনারেল হ্যারল্ড বেদোয়া ও সাবেক জেনারেল জর্জ এনরিক মোরা র‌্যাঞ্জেলের চক্রান্তে সংঘটিত হয়েছে। মেদেয়িনের মাদক চোরাকারবারীদের এলাকা হিসেবে খ্যাত লা তেরাজায় এ হত্যাকাণ্ড পরিচালিত হয়েছিল। অদ্যাবধি এ মামলাটি চলমান রয়েছে ও নিষ্পত্তি ঘটেনি। ১৩ আগস্ট, ১৯৯৯, শুক্রবার স্থানীয় সময় ৫:৪৫ ঘটিকায় রেডিওনেট স্টেশনের উদ্দেশ্যে ধূসর জীপ চেরোকি নিয়ে বের হন। পথিমধ্যে প্লেটবিহীন সাদা মোটর সাইকেল নিয়ে দুই আরোহী তাকে পাঁচটি গুলি করে। ঘটনাস্থলেই তিনি নিহত হন। Jaime Garzón, 10 años de impunidad। Pereira: Revista Expresión, periodismo universitario। ২০০৯। Unknown ID:1909-5694। সংগ্রহের তারিখ জুন ৪, ২০১০।  Otto Patiño। "Sumapaz: el más grande páramo del mundo, es una importante localidad de Bogotá"। Ciudad Viva। সংগ্রহের তারিখ ৪ জুন ২০১০।  As a homage, it has its name as Colegio Campestre "Jaime Garzón". Antonio Morales Riveiro (২০০৩)। "Cuatro años sin Jaime Garzón"। RevistaNumeroUno.com। সংগ্রহের তারিখ ৭ জুন ২০১০।  "Guerrillero conocido como 'Romaña' fue condenado a 40 años de prisión por secuestro masivo"। El Tiempo। সংগ্রহের তারিখ ৭ জুন ২০১০।  "Peace negotiator implicated in one of Colombia's most traumatic political murders"। Colombia Reports। আগস্ট ১৩, ২০১৫।  "Caso Jaime Garzón"। Crímenes contra periodistas, proyecto impunidad। সংগ্রহের তারিখ ৭ জুন ২০১০।  Carlos Castaño Gil convicted for murder of journalist Jaime Garzón - IFEX [১] ইউটিউবে "La sonrisa inteligente": song about Jaime's thoughts, life and death. ইউটিউবে Interview with Jaime Garzon - English Captions
শাটার আইল্যান্ড (চলচ্চিত্র)

শাটার আইল্যান্ড (বাংলা: ঝিলমিল দ্বীপ) ২০১০ সালে মুক্তি পাওয়া মার্টিন স্কোরসেজি পরিচালিত ২০০৩ সালে প্রকাশিত শাটার আইল্যান্ড নামক উপন্যাসের উপর ভিত্তি করে নির্মিত একটি নব্য-নোয়ার রহস্য ও মনস্তাত্ত্বিক থ্রিলারধর্মী চলচ্চিত্র। রহস্য ও থ্রিলারধর্মী এই চলচ্চিত্রটি মূলত ইউ এস মার্শাল টেডি ডেনিয়েলের (লিওনার্দো ডিক্যাপ্রিও) মানুষিক হাসপাতাল থেকে লাপাওা হওয়া এক খুনির খোঁজে শাটার আইল্যান্ডের আগমনকে ঘিরে। অতঃপর হাসপাতালে সেবার আড়ালে ভয়াবহ কার্যক্রমের রহস্য উদঘাটনের নিমিওে প্রমাণ খো্ঁজার ব্যর্থ প্রচেষ্টা । অবশেষে নিজেই হাসপাতালটির হারিয়ে যাওয়া মোষ্ট-ওয়ান্টেড রোগী হয়ে যাওয়া নিয়ে এ মুভির কৌতুহলউদ্দীপ্ত কাহিনী। ১৯৫৪ সাল। একজন ইউ.এস.মার্শাল টেডি ড্যানিয়েলস বোস্টন হার্বার এর শাটার আইল্যান্ডের অ্যাশক্লিফ হাসপাতালে যায়। তার সঙ্গী চাককে নিয়ে। তার এই সঙ্গী সদ্যপরিচিত। হাসপাতালটিতে সব মানসিক রোগী এবং ভয়ংকর ক্রিমিনালদের চিকিৎসা করা হয়,যারা মানসিকভাবে অসুস্থ হলেও অনেক সময় ক্ষতিকর হিসেবে প্রমাণিত হতে পারে।সেই হাসপাতালের ৬৭ নং রোগী পলাতক। তাকে খুঁজে বের করতেই তাদের এই যাত্রা। এছাড়াও টেডির আরেকটি উদ্দেশ্য হল তার স্ত্রীর খুনিকে খুঁজে বের করা , যে ঐ হাসপাতালে ভর্তি। খুনির নাম অ্যান্ড্রু লেডিস।হাসপাতালের সাথে বাইরের দুনিয়ার কোন সংযোগ নেই, যেহেতু দ্বীপে তা অবস্থিত।সেখান থেকে পালানোর কোন উপায় নেই। জাহাজ যায় দ্বীপটিতে, তাও নিয়ন্ত্রণ করা হয় দ্বীপ থেকে। দ্বীপ থেকে পালানো প্রায় অসম্ভব। টেডি তার তদন্ত শুরু করে।কিন্তু কোথায় যেন কি মিল নেই!! সে ঠিক বুঝে উঠতে পারে না। সে ঘন ঘন অসুস্থ হয়ে পরে, মাথাব্যথায় কাতরায়। ধীরে ধীরে বুঝতে পারে চমৎকার এক ষড়যন্ত্র চলছে তাকে নিয়ে। সে নিজ ইচ্ছায় তার বউয়ের খুনিকে ধরতে আসেনি, বরং যেন তাকে নিয়ে আসা হয়েছে প্লান করে। সে বিশ্বাস হারাতে শুরু করে হাসপাতালের প্রধানদের উপর। সাহায্যকারী কেউ নেই। নিজের জীবন নিজেকেই বাঁচাতে হবে! এক সময় সে বিশ্বাস হারিয়ে ফেলে নিজের অস্তিত্বের উপর, নিজের পরিচয়ের উপর। লিওনার্দো ডিক্যাপ্রিও - এডওয়ার্ড "টেডি" ডেনিয়েলস / অ্যান্ড্রু লায়েডিস মার্ক রাফালো - চাক আউল (লেস্টার শিহান) বেন কিংসলি - ড. জন কাওলি ম্যাক্স ভন সিডো - ড. জেরেমিয়াহ নাহরিং মিশেল উইলিয়ামস - ডলোরেস চ্যানেল এমিলি মর্টিমার - রাচেল সোল্যান্ডো ১ প্যাট্রিশিয়া ক্লার্কসন - রাচেল সোল্যান্ডো ২ জ্যাকি আর্ল হ্যালি - জর্জ নয়েস টেড লেভাইন - ওয়ার্ডেন জন ক্যারল লিঞ্চ - ডেপুটি ওয়ার্ডেন ম্যাকফারসন ইলিয়াস কোটিয়াস - "অ্যান্ড্রু লায়েডিস" রুবি জেরিন্স - ছোট মেয়ে / রাচেল লায়েডিস রবিন বার্টলেট - ব্রিজেট কেয়ার্নস ক্রিস্টোফার ডেনহাম - পিটার ব্রেইন "Films | Shutter Island"। DarkHorizons.com। নভেম্বর ২৯, ২০১৫ তারিখে মূল থেকে আর্কাইভ করা। সংগ্রহের তারিখ মে ১৬, ২০১৬।  "Shutter Island (2010)"। Box Office Mojo। Amazon.com। সংগ্রহের তারিখ মে ১৬, ২০১৬।  Finke, Nikki (আগস্ট ২১, ২০০৯)। "SHOCKER! Paramount Moves Scorsese's 'Shutter Island' To February 19, 2010"। DeadlineHollywoodDaily.com। আগস্ট ২৩, ২০০৯ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৮, ২০১০।  Official website ওয়েব্যাক মেশিনে আর্কাইভকৃত ১৮ এপ্রিল ২০১০ তারিখে Shutter Island at the Internet Movie Database Shutter Island at AllMovie Shutter Island at Box Office Mojo Shutter Island at Rotten Tomatoes Shutter Island at Metacritic
মৃগশিরা

পরস্পর একান্ত কাছাকাছি ক্ষীণপ্রভ ৩টি তারকা মিলে গঠন করেছে ভারতীয় জ্যোতির্বিজ্ঞানএর ২৮ নক্ষত্রের ৫ম এ সদস্যাকে । ঋগ্বেদের ঋষিদের দেয়া নাম যজ্ঞসোম , সৈন্ধান্তিকরা যাকে মৃগশিরা নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের প্রধান তারার নাম Meisah বা Heka (লাম্বডা ওরিয়নিস) , সঙ্গীরা হলো ফাই ১ ও ২ । মৃগশিরা কালপুরুষ নক্ষত্রমন্ডলভুক্ত । আকাশমন্ডলের ৩৬০ অংশের ৫৩ অংশ ২০ কলা(কোণ পরিমাপ একক)]] থেকে ৬৬ অংশ ৪০ কলা পর্যন্ত এর বিস্তৃতি । ঋগ্বেদীয় ঋষিরা এ নক্ষত্রকে অগ্রহায়ণীও বলতো কেননা যজ্ঞকারী ঋষিদের বৎসর শুরু ও সমাপ্তিসূচক ছিল এ ক্ষীণজ্যোতির্ময়ী নক্ষত্রটি । অঙ্গিরাপুত্র কুৎসবর্ণিত এ ঋকটিতে তাই বলা হচ্ছে : ' দ্যুতির্ময়ী বক্রসংস্থিত রুদ্রনক্ষত্রের ( অর্থাৎ সৈদ্ধান্তিক আর্দ্রা বা আধুনিক Betelgeuse এর) ক্রান্তদর্শী (অর্থাৎ ক্ষীণপ্রভ ) তারাদি (মৃগশিরাপুঞ্জ) যজ্ঞসাধনের কাল পালনের নিমিত্তে আহ্বাত হয়েছে । সূর্যসরণীর বিক্ষেপসঞ্জাত সুমতিপথের (অর্থাৎ বসুমতী পৃথিবীর পথের) সম্পাতদ্বয়ের (শারদ ও বাসন্তী-বিষুবদ্বয়ের চলনগতি বা Precession) একতম সুদূর কালের জন্য এ দিব্যতারাদি কর্তৃক বরণীয় রয়েছে '। । বেলাবাসিনী ও অহনা গুহ , ঋগ্বেদ ও নক্ষত্র , গোপা প্রকাশনী , ১৯৬৭ , পৃ.১৫৫ ঋগ্বেদ ১.১১৪.৪ নক্ষত্র (চন্দ্রনিবাস) নক্ষত্র (তারামন্ডল) দে স ২৮ নক্ষত্র অশ্বিনী • ভরণী • কৃত্তিকা • রোহিণী • মৃগশিরা • আর্দ্রা • পুনর্বসু • পুষ্যা • অশ্লেষা • মঘা • পূর্ব ফল্গুনী • উত্তর ফল্গুনী • হস্তা • চিত্রা • স্বাতী • বিশাখা • অনুরাধা • জ্যেষ্ঠা • মূলা • পূর্বাষাঢ়া • উত্তরাষাঢ়া • অভিজিৎ • শ্রবণা • ধনিষ্ঠা • শতভিষা • পূর্ব ভাদ্রপদ • উত্তর ভাদ্রপদ • রেবতী •
প্রেস ট্রাস্ট অব ইন্ডিয়া

প্রেস ট্রাস্ট অব ইন্ডিয়া বা পিটিআই হল ভারতের সবচেয়ে বড় সংবাদ সংস্থা। এর সদর দপ্তর নতুন দিল্লিতে অবস্থিত। এটি পাঁচ শতাধিক ভারতীয় সংবাদপত্রের অমুনাফাভোগী সমবায় সংগঠন এবং ২০১৬ সালের ২২ জানুয়ারি মোতাবেক এর পূর্ণকালীন কর্মী সংখ্যা এক সহস্রাধিক। "About PTI"। Press Trust of India। সংগ্রহের তারিখ ২৩ আগস্ট ২০১৯।  "সংরক্ষণাগারভুক্ত অনুলিপি"। ৫ জুন ২০০৯ তারিখে মূল থেকে আর্কাইভ করা। সংগ্রহের তারিখ ১৭ মে ২০১৬।  "Press Trust of India – news agency"। এনসাইক্লোপিডিয়া ব্রিটানিকা।  "Employee details of PTI"। Employees Provident Fund Organisation। ৩১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৯।
কোলা ইউনিয়ন, বদলগাছী

কোলা ইউনিয়ন হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার একটি ঐতিহ্যবাহী অঞ্চল হল কোলা ইউনিয়ন। বদলগাছী সদর থেকে ৭ কিলোমিটার পূর্ব দিকে ভান্ডারপুর বাজারে অবস্থিত। বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী,কোলা ইউনিয়ন মোট জনসংখ্যা ২৫,৪৮৭ জন (প্রায়) । কোলা ইউনিয়নের গড় সাক্ষরতার হার শতকরা ৫২.৬৪ ভাগ (পুরুষ ৫৪.০২%,মহিলা ৪৮.৯৫%)। এই ইউনিয়ন পরিষদে ০৯টি সরকারি প্রাথমিক বিদ্যালয়,০৮টি বে-সরকারি রেজিঃ প্রাঃ বিদ্যালয়,০২টি উচ্চ বিদ্যালয়,০১টি কলেজ এবং ০৪টি মাদ্রাসা রয়েছে। এই ইউনিয়ন পরিষদে মোট ৩৬টি গ্রাম আছে। এগুলো হলোঃ ১) চকতাহের ২) ঝাড়ঘরিয়া ৩) কেশাইল ৪) চকরুকুনপুর ৫) ভান্ডারপুর ৬) আদিত্যপুর ৭) পারআধাইপুর ৮) লালুহার ৯) আক্কেলপুর ১০) ভোলারপালশা ১১) কোলারপালশা ১২) নিরলী ১৩) চকবোয়ালী ১৪) খামারআক্কেলপুর ১৫) কোলা ১৬) পুখুরিয়া ১৭) কয়াভবানীপুর ১৮) তেঘরিয়া ১৯) গয়রা ২০) তেতুলিয়া ২১) হুদ্রাকুড়ি ২২) বনগ্রাম ২৩) নিমুরিয়া ২৪) সেমাহার ২৫) শালুককুড়ি ২৬) নন্দাহার "কোলা ইউনিয়নের শিক্ষার হার"। বাংলাপিডিয়া। সংগ্রহের তারিখ ১৭ মে ২০১৬।  সরকারি তথ্য বাতায়ন। ওয়েব্যাক মেশিনে আর্কাইভকৃত ২৩ অক্টোবর ২০১৫ তারিখে বাংলাপিডিয়াতে বদলগাছী_উপজেলা।
আধাইপুর ইউনিয়ন

আধাইপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার ৭নং আধাইপুর ইউনিয়ন পরিষদ। এই দক্ষিণে নওগাঁ জেলা সদর ও পূর্বে আক্কেলপুর অবস্থিত। উপজেলা সদর থেকে বাস/সিএনজি/অটোরিক্সা/ভুটভুটি/ভ্যান হল যোগাযোগ মাধ্যম। বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী,আধাইপুর ইউনিয়ন মোট জনসংখ্যা ২৩,৬১৬ জন। ( পুরুষ-১২,২৩০ জন, মহিলা-১১,৩৮৫ জন) । ২০০১ এর শিক্ষা জরীপ অনুযায়ী, আধাইপুর ইউনিয়নের গড় সাক্ষরতার হার শতকরা ৪৩.৩৫ ভাগ। এই ইউনিয়ন পরিষদে ০৯টি সরকারি প্রাথমিক বিদ্যালয়,০৭টি বে-সরকারি রেজিঃ প্রাঃ বিদ্যালয়,০৩টি উচ্চ বিদ্যালয়,০১টি কারিগরী কলেজ এবং ০৩টি মাদ্রাসা রয়েছে। একটি এতিমখানাও রয়েছে। এখানে মোট ৪২টি গ্রাম আছে। এগুলো হলোঃ ১) বিষ্ণুপুর ২) রসূলপুর ৩) পারিচা ৪) চরুইহাসা ৫) জিয়াশিমুলিয়া ৬) লক্ষ্মীকোল ৭) ব্যাশপুর ৮) আধাইপুর ৯) হসিমপুর ১০) মাঝুরা ১১) উত্রাশন ১২) ওকরবাড়ী ১৩) শ্রীপুর ১৪) সেনপাড়া ১৫) শ্রীকৃষ্ণপুর ১৬) উত্তরমির্জাপুর ১৭) কামালপুর ১৮) চকআলম ১৯) চকমোহন ২০) চকবনমালী ২১) কসবা ২২) মাধবপাড়া ২৩) মুক্তিনগর ২৪) সাদিশপুর ২৫) দেউলিয়া ২৬) কাষ্টডোব ২৭) জগন্নাথপুর ২৮) চকজয়দেব ২৯) কার্তিকাহার ৩০) বেগুনজোয়ার ৩১) বসন্তপুর ৩২) ইন্দ্রশগুনা ৩৩) শাহারপুর ৩৪) পরমাননন্দপুর ৩৫) বৈকুন্ঠুপুর ৩৬) পাতরাবাড়ী ৩৭) সত্যপাড়া ৩৮) বসনই ৩৯) কাশিয়ারা ৪০) তিলাবদলী ৪১) পাতকোলা ৪২) খাগড়া। এতে ৪২টি মৌজা রয়েছে। কসবা গ্রামে কহর দরিয়া এবং হানিফা সোনা ভানের বাড়িভিটা। "আধাইপুর ইউনিয়নের শিক্ষার হার"। বাংলাপিডিয়া। সংগ্রহের তারিখ ১৭ মে ২০১৬।  সরকারি তথ্য বাতায়ন। ওয়েব্যাক মেশিনে আর্কাইভকৃত ২৫ অক্টোবর ২০১৫ তারিখে বাংলাপিডিয়াতে বদলগাছী_উপজেলা।
২০১৬ ওয়েস্ট ইন্ডিজ ত্রি-দেশীয় সিরিজ

২০১৬ ওয়েস্ট ইন্ডিজে ত্রি-দেশীয় সিরিজ একদিনের আন্তর্জাতিক ক্রিকেট টুর্নামেন্ট যা ২০১৬ সালের জুন ওয়েস্ট ইন্ডিজে অনুষ্ঠিত হয়। এটি ওয়েস্ট ইন্ডিজ, অস্ট্রেলিয়া ও দক্ষিণ আফ্রিকার মধ্যকার একটি ত্রিদেশীয় সিরিজ ছিল। সবগুলো খেলাই দিবারত্রি ছিল, এবারই প্রথমবার ক্যারিবীয় একটি সিরিজের সব ম্যাচ দিবারাত্রির ম্যাচ হিসেবে খেলা হয়েছে। অস্ট্রেলিয়া ফাইনালে ৫৮ রানে ওয়েস্ট ইন্ডিজ পরাজিত করে বিজয়ী হয়।      ফাইনালের জন্য যোগ্য দক্ষিণ আফ্রিকা টসে জিতে ব্যাটিংয়ের সিদ্ধান্ত নেয়। কুইন্টন ডি কক ও হাশিম আমলা ওয়ানডে ম্যাচে ৫০তম বারের মত দক্ষিণ আফ্রিকার ব্যাটিংয়ের শুরু করেন। অস্ট্রেলিয়া টসে জিতে ফিল্ডিংয়ের সিদ্ধান্ত নেয়। মাঠ ভেজা থাকার কারণে ম্যাচ শুরু হতে ১০ মিনিট বিলম্বিত হয়। পয়েন্ট: অস্ট্রেলিয়া ৫, ওয়েস্ট ইন্ডিজ ০। দক্ষিণ আফ্রিকা টসে জিতে ব্যাটিংয়ের সিদ্ধান্ত নেয়। বৃষ্টির কারণে অস্ট্রেলিয়ার ইনিংসে ২০ মিনিটের জন্য খেলা বন্ধ থাকে। তাব্রাইজ শামসী (দক্ষিণ আফ্রিকা) তার ওডিআই অভিষেক হয়। পয়েন্ট: দক্ষিণ আফ্রিকা ৫, অস্ট্রেলিয়া ০। অস্ট্রেলিয়া টসে জিতে ব্যাটিংয়ের সিদ্ধান্ত নেয়। ফাফ দু প্লেসিস (দক্ষিণ আফ্রিকা) এই ম্যাচের মধ্য দিয়ে ৩,০০০ ওডিআই রান করেন। পয়েন্ট: অস্ট্রেলিয়া ৪, দক্ষিণ আফ্রিকা ০। ওয়েস্ট ইন্ডিজ টসে জিতে ফিল্ডিংয়ের সিদ্ধান্ত নেয়। ট্রাভিস হেড (অস্ট্রেলিয়া) তার ওডিআই অভিষেক হয়। মারলন স্যামুয়েলস (ওয়েস্ট ইন্ডিজ) অস্ট্রেলিয়ার বিপক্ষে ওয়ানডেতে তার সর্বোচ্চ স্কোর করেন। পরে অবশ্য ৮ম ওডিআইতে তিনি এই স্কোর অতিক্রম করে ১২৫ রান করেন। পয়েন্ট: ওয়েস্ট ইন্ডিজ ৪, অস্ট্রেলিয়া ০। ওয়েস্ট ইন্ডিজ টসে জিতে ফিল্ডিংয়ের সিদ্ধান্ত নেয়। হাশিম আমলা (দক্ষিণ আফ্রিকা) দ্রুততম হিসেবে ২৩টি শতক করেন (১৩২ ইনিংস)। ইমরান তাহির দক্ষিণ আফ্রিকার হয়ে দ্রুততম ১০০ ওয়ানডে উইকেট লাভ করেন ও দক্ষিণ আফ্রিকা খেলোয়াড় হিসেবে ওডিআইতে সেরা বোলিং করেন। পয়েন্ট: দক্ষিণ আফ্রিকা ৫, ওয়েস্ট ইন্ডিজ ০। অস্ট্রেলিয়া টসে জিতে ফিল্ডিংয়ের সিদ্ধান্ত নেয়। দক্ষিণ আফ্রিকার ইনিংসের ১ম ওভারের পর বৃষ্টির কারণে খেলা বন্ধ হয়ে যায় এবং ম্যাচ শেষ পর্যন্ত আর শুরু করা সম্ভব হয়নি। এবি ডি ভিলিয়ার্স দক্ষিণ আফ্রিকার হয়ে তাঁর ২০০তম ওয়ানডে ম্যাচ খেলেন। তিনি আফ্রিকান একাদশের হয়ে পাঁচটি ওয়ানডে খেলেছিলেন। পয়েন্ট: অস্ট্রেলিয়া ২, দক্ষিণ আফ্রিকা ২। অস্ট্রেলিয়া টসে জিতে ফিল্ডিংয়ের সিদ্ধান্ত নেয়। শ্যানন গ্যাব্রিয়েল (ওয়েস্ট ইন্ডিজ) তার ওডিআই অভিষেক হয়। দিনেশ রামদিন (ওয়েস্ট ইন্ডিজ) ২,০০০ ওডিআই রান অতিক্রম করেন। এই ম্যাচের ফলাফলের ভিত্তিতে অস্ট্রেলিয়া ফাইনালে খেলার যোগ্যতা অর্জন করে। পয়েন্ট: অস্ট্রেলিয়া ৪, ওয়েস্ট ইন্ডিজ ০। দক্ষিণ আফ্রিকা টসে জিতে ফিল্ডিংয়ের সিদ্ধান্ত নেয়। বৃষ্টির কারণে ওয়েস্ট ইন্ডিজের ইনিংসের খেলা ২০ মিনিটের জন্য বন্ধ থাকে। ওয়েস্ট ইন্ডিজ ফাইনাল খেলার যোগ্যতা অর্জন করে, অন্যদিকে দক্ষিণ আফ্রিকা প্রতিযোগিতা থেকে বিদায় নেয়। পয়েন্ট: ওয়েস্ট ইন্ডিজ ৫, দক্ষিণ আফ্রিকা। অস্ট্রেলিয়া টসে জিতে ব্যাটিংয়ের সিদ্ধান্ত নেয়। মিচেল মার্শ (অস্ট্রেলিয়া) ১,০০০ ওডিআই রান অতিক্রম করেন। অস্ট্রেলিয়া ২০১৬ ওয়েস্ট ইন্ডিজ ত্রিদেশীয় সিরিজ জয় করে। ক্রিকইনফোতে সিরিজের পাতা (ইংরেজি)
সাগর বন্দর

সাগর বন্দর (ইংরাজি:Sagar Port) হল পশ্চিমবঙ্গ রাজ্যের দক্ষিণ চব্বিশ পরগনা জেলার সাগর দ্বীপ এর দক্ষিণ-পশ্চিম তীরে বঙ্গোপসাগর এর উপকূলের প্রস্তাবিত গভীর সমুদ্র বন্দর।এই বন্দরের গভীরতা হবে ১০.৫ মিটার।বন্দরটি তৈরির জন্য গঙ্গা সাগরে স্থান নির্বাচন করা হয়েছে।এই বন্দর ভারতের সাগর মালা প্রকল্প এর অংশ হিসাবে গড়া হবে। বর্তমান কলকাতা বন্দর বা কলকাতা- হলদিয়া বন্দরের নাব্যতা কমে যাওয়ায় বন্দরের পণ্য আমদানি রপ্তানি কমেছে।এই কারণে পশ্চিমবঙ্গে সাগরদ্বীপে ১০.৫ মিটার গভীরতার বন্দর গড়া হচ্ছে যেখানে কলকাতা বন্দর এর গভীরতা ৬ মিটার (২০ ফু) ও হলদিয়া বন্দরের গভীরতা ৮ মিটার (২৬ ফু) । প্রস্তাবিত সাগর বন্দর প্রকল্পটিকে আর্থিকদিক থেকে সম্ভাবনাময় করে তুলতে ৫১৫ কোটি টাকা অনুমোদন করেছে কেন্দ্রীয় সরকার। এই বন্দরটির উন্নয়নে গত দু’বছর ধরে কেন্দ্রীয় জাহাজ চলাচল মন্ত্রক যে নিরন্তর প্রচেষ্টা চালিয়ে আসছে সরকারের এই অনুমোদন তারই একটি অঙ্গ। এই প্রকল্পটি রূপায়ণের কাজে যুক্ত করা হয়েছে ভোর সাগর পোর্ট লিমিটেড অর্থাৎ বিএসপিএল’কে। সমগ্র প্রকল্পটি রূপায়ণে কলকাতা পোর্ট ট্রাস্ট এবং পশ্চিমবঙ্গ সরকারের অংশীদারত্বের মাত্রা হবে যথাক্রমে ৭৪ শতাংশ ও ২৬ শতাংশ। বন্দরটির বিস্তারিত প্রকল্প রিপোর্ট তৈরির দায়িত্ব দেওয়া হয়েছে আইআইটি মাদ্রাজ’কে। প্রকল্প রিপোর্ট তৈরির কাজ বর্তমানে চলছে। বন্দরটির সঙ্গে সংযোগ ও যোগাযোগ ব্যবস্থার প্রসারেও কাজশুরু করা হয়েছে। সাগর দ্বীপকে মূল ভূখন্ডের সঙ্গে যুক্ত করতে একটি সড়ক তথা রেলসেতু নির্মাণের প্রস্তাব করা হয়েছে মুড়িগঙ্গা নদীর ওপর দিয়ে মুড়িগঙ্গা সেতু। এইসড়ক তথা রেলসেতু নির্মাণের বিষয়ে বিস্তারিত প্রকল্প রিপোর্ট তৈরি করেছে জাতীয় মহাসড়ক এবং পরিকাঠামো উন্নয়ন নিগম লিমিটেড (এনএইচআইবিসি এল)। সেতুটির নির্মাণে ব্যয় হবে ১৮২২ কোটি টাকার মতো। এই সড়ক তথা রেল সেতুটিকে জাতীয় মহাসড়ক ও রেল নেটওয়ার্কের সঙ্গে যুক্ত করে তোলার কাজও শুরু হয়েছে পুরোদমে। প্রকল্পটির সুষ্ঠু রূপায়ণে ১১৭নম্বর জাতীয় মহা সড়কটিকে একটি চার লেনের রাস্তায় রূপান্তরিত করার প্রস্তাবেনীতি গতভাবে সম্মতি জানিয়েছে কেন্দ্রীয় সড়ক পরিবহন ও মহাসড়ক দপ্তর। কাকদ্বীপ থেকে জোকা হয়ে এই চার লেনের রাস্তা সম্প্রসারিত হবে সাগরদ্বীপের রেল তথা সড়ক সেতুপর্যন্ত। এই বন্দরটিকে মূল ভূখন্ডের রেল নেটওয়ার্কের সঙ্গে যুক্ত করতে প্রয়োজনীয় সমীক্ষার কাজে অনুমোদন মিলেছে রেল পর্ষদের কাছ থেকে। কুলপি বন্দর তাজপুর বন্দর কলকাতা বন্দর রসুলপুর বন্দর "Centre approves Rs. 515 Cr for Sagar Port Project"। timesofindia.indiatimes.com।  "Sagarmala Programme"। Press Information Bureau Government of India Ministry of Shipping। সংগ্রহের তারিখ ২৭ জুন ২০২০।  "এই বছরের শেষ থেকেই শুরু হবে সাগর বন্দর তৈরির কাজ, বললেন গডকরী"। এবিপি আনন্দ। সংগ্রহের তারিখ ৮ ডিসেম্বর ২০১৬।  "Budget 2013 reassures Rs 7800cr Sagar port in Bengal"। Times of India। সংগ্রহের তারিখ ১৮ অক্টোবর ২০১৭।